**"เบลเอาต์ – เรโวลูเซียนส์คริสเตียนเบลรีมิกซ์!"** (อังกฤษ: "Bale Out – RevoLucian's Christian Bale Remix!") เป็นเพลงแดนซ์รีมิกซ์เสียดสี แต่งโดยนักแต่งเพลงชาวอเมริกัน ลูเซียน เพียน (Lucian Piane) หรือเป็นที่รู้จักในชื่อ เรโวลูเซียน (RevoLucian) ออกเมื่อวันที่ 2 กุมภาพันธ์ ค.ศ. 2009 บนยูทูบและมายสเปซ โดยนำเสียงจากเหตุการณ์เมื่อเดือนกรกฎาคม ค.ศ. 2008 ที่นักแสดง คริสเตียน เบล โวยวายขึ้นมาในระหว่างการถ่ายทำภาพยนตร์เรื่อง *Terminator Salvation* โดยนำส่วนประกอบของเสียงมาใช้ในหลายส่วนในเพลง รวมถึงนำจังหวะบางช่วงของเพลงเต้นรำและคลิปของบาร์บรา สตรัยแซนด์ จากเหตุการณ์ในปี 2006 ที่เธอต่อว่าผู้สนับสนุนประธานาธิบดีสหรัฐอเมริกาขณะนั้น จอร์จ ดับเบิลยู. บุช โดยนำมาแทรกล้อเลียนเหมือนสตรัยแซนด์ทะเลาะกับเบล

ในวันที่ปล่อยออกในยูทูบ เพลงมีผู้ชมมากกว่า 200,000 ครั้งและมากกว่าล้านครั้ง ณ วันที่ 5 กุมภาพันธ์ ค.ศ. 2009 สำนักข่าวเอพีเรียกว่า "เป็นเพลงแดนซ์สะกดจิต" สำนักข่าวยูพีไอ จะกล่าวว่า "ติดหู" และยังชื่นชมว่า "เป็นที่เกรียวกราวบนยูทูบ"ส่วนกิล คอฟแมนจากเว็บไซต์เอ็มทีวี.คอม อธิบายว่า "เป็นเพลงเทคโน ที่ครอบงำปาร์ตี้แดนซ์เต้นรำ" เว็บไซต์ของนิตยสารไทม์ เรียกเพลงนี้ว่า "ตลกขบขัน" และไนน์นิวส์ยังชมว่า "เป็นความสำเร็จของการคลั่งไคล้โลกออนไลน์" ผู้กำกับภาพยนตร์ *Terminator Salvation* แม็กจีชอบรีมิกซ์เพลงนี้และยังมีมีบนไอพอดของเขาเอง ตัวเบลเองเมื่อได้ยินรีมิกซ์แล้วก็คิดว่า "พวกเขาทำได้ดี"

ภูมิหลัง
--------

ในเดือนกรกฎาคม ค.ศ. 2008 ขณะที่คริสเตียน เบลถ่ายทำฉากหนึ่งของภาพยนตร์เรื่อง *Terminator Salvation* ในรัฐนิวเม็กซิโก ร่วมกับนักแสดงหญิง ไบรซ์ ดัลลาส ฮาเวิร์ด ผู้กำกับภาพของภาพยนตร์ที่ชื่อ เชน เฮิร์ลบัต เดินเข้ามาในเส้นการมุมมองของเบลในระหว่างการถ่ายทำ เป็นเหตุให้เบลตะโกนด่าทอเฮิร์ลบัต และกล่าวว่า หากเฮิร์ลบัตยังทำอย่างนี้อีกและไม่ถูกไล่ออก เขาจะลาออกจากภาพยนตร์เรื่องนี้ ซึ่งเฮิร์ลบัตก็กล่าวขอโทษต่อเบลอย่างสงบอยู่หลายหน แต่หลังจากดำเนินการถ่ายทำต่อได้อีก 7 ชั่วโมงก็เกิดเหตุขึ้น

หลังเกิดเหตุ เว็บไซต์ TMZ.com ได้รายงานข่าวเหตุการณ์ดังกล่าว พร้อมทั้งนำเสียงที่บันทึกมาเผยแพร่เมื่อวันที่ 2 กุมภาพันธ์ ค.ศ. 2009 แต่เหตุการณ์ครั้งนี้ยังไม่เป็นการรับรู้อย่างกว้างขวาง จวบจนกระทั่งเว็บไซต์ TMZ.com ได้นำเสียงด่าทออย่างเดือดพล่านของเบลออกมาเผยแพร่ TMZ.com รายงานว่า ผู้บริหารของทีมภาพยนตร์เรื่อง *Terminator Salvation* ได้ส่งสำเนาเสียงนี้ให้กับบริษัทประกันของภาพยนตร์ เนื่องจากเบลกล่าวปฏิเสธที่จะร่วมงานกับทีมภาพยนตร์เรื่องนี้ต่อในสำเนาเสียงดังกล่าว

4 วันหลังจากสำเนาเสียงนี้ถูกเผยแพร่ทางอินเทอร์เน็ต เบลก็ได้เป็นแขกรับเชิญของสถานนีวิทยุในลอสแอนเจลิสที่ชื่อ เคอาร์โอคิว เพื่อชึ้แจงในประเด็นของการทะเลาะเบาะแว้งที่กำลังเป็นข่าว เบลกล่าวยอมรับว่า "เขาแสดงกิริยาที่หยาบคาย" แต่เขาและเฮิร์ลบัตก็ได้ปรับความเข้าใจกันหลังเกิดความขัดแย้งแล้ว และ "ไม่มีปัญหาใดคั่งค้างอีกแล้ว" เบลยังกล่าวว่า "หลังจากเกิดเหตุการณ์ความขัดแย้ง เราทั้งคู่ยังร่วมงานต่อไปอีกหลายชั่วโมง และยังร่วมทำงานกันต่อไปอีกประมาณเดือนหนึ่ง" และยังระบุอีกว่า "ผมเห็นภาพตัดต่อภาพยนตร์คร่าวๆ แล้วและคิดว่าเฮิร์ลบัตทำงานได้วิเศษและ ภาพยนตร์ก็ดูยอดเยี่ยมมาก"

อ้างอิง
-------

1. ↑  Lang, Derek J (February 3, 2009). "Batman goes Bale-istic with profane tirade on crew". *สำนักข่าวเอพี (ABC News)*.
2. ↑  United Press International staff (February 4, 2009). "Bale tirade becomes YouTube sensation". *สำนักข่าวยูพีไอ*.
3. ↑  Kaufman, Gil (February 3, 2009). "You Can Now Dance To The Sound Of Christian Bale's Fury". *เอ็มทีวี.คอม*.
4. ↑  TIME [staff] (February 4, 2009). "Christian Bale Doesn't Use His Words". *ไทม์ (Time Warner)*. คลังข้อมูลเก่าเก็บจากแหล่งเดิมเมื่อ 2010-12-19. สืบค้นเมื่อ 2010-12-25.
5. ↑  ninemsn staff (February 5, 2009). "A cheeky remix of Christian Bale's movie set meltdown has become a raging online success". *Nine News (ninemsn Pty Ltd)*.
6. ↑  Grierson, Tim (April 22, 2009). "LA People 2009: Re-Mix Master — Lucian Piane, a.k.a. RevoLucian". *LA Weekly (Village Voice Media)*. คลังข้อมูลเก่าเก็บจากแหล่งเดิมเมื่อ 2011-06-29. สืบค้นเมื่อ 2022-01-22.
7. ↑  Borden, Mark (May 1, 2009). "Hollywood's Rogue Mogul: How Terminator Director McG Is Blowing Up the Movie Business". *Fast Company (Mansueto Ventures LLC))*.
8. ↑  Kennedy, Jason (May 11, 2009). "Christian Bale Jokes About On-Set Blowup?". *E! Online (E!: Entertainment Television)*.
9. ↑  Corsello, Andrew. "A Nice Quiet Chat with Christian Bale". *GQ (Condé Nast Publications)*. สืบค้นเมื่อ May 21, 2009.
10. 1 2 3 4  Fox News [staff] (February 3, 2009). "Christian Bale's F-Word-Laced Verbal Tirade Caught on Tape". *Fox News*. สืบค้นเมื่อ February 4, 2009.
11. 1 2  Bryant, Adam (February 3, 2009). "Christian Bale's Verbal Attack Draws Today's Attention". *TV Guide*. สืบค้นเมื่อ October 10, 2009.
12. 1 2  Agence France-Presse [staff] (February 3, 2009). "Holy expletive! Bale caught in on-set meltdown". *Agence France-Presse*. คลังข้อมูลเก่าเก็บจากแหล่งเดิมเมื่อ 2013-02-24. สืบค้นเมื่อ February 4, 2009.
13. 1 2  Access Hollywood (February 3, 2009). "Christian Bale's profane tirade caught on tape: Actor berates director of photography who walked on set during filming". *MSNBC*. NBC. คลังข้อมูลเก่าเก็บจากแหล่งเดิมเมื่อ 2009-02-15. สืบค้นเมื่อ February 4, 2009.
14. ↑  Inside Track (February 4, 2009). "Outburst reveals Christian Bale's 'Dark' side". *Boston Herald*. Herald Media Inc.
15. ↑  TMZ staff (February 3, 2009). ""T4" Producer -- Bale's Tantrum Was No Biggie". *TMZ.com*. TMZ Productions, Inc. คลังข้อมูลเก่าเก็บจากแหล่งเดิมเมื่อ 2010-01-13. สืบค้นเมื่อ November 16, 2009.
16. 1 2  Sweeney, Fionnuala (February 5, 2009). "Bale's on set rant goes viral: TMZ's Mike Walters explains how they got the tape of Christian Bale's outburst on the set of 'Terminator Salvation.'". *CNN*. Time Warner. สืบค้นเมื่อ February 5, 2009.
17. 1 2 3  BBC News [staff] (February 6, 2009). "Actor Bale speaks out over rant: Film star Christian Bale has called a US radio station to apologise for a tirade which was leaked onto the internet, calling it "inexcusable"". *BBC News*. BBC. สืบค้นเมื่อ February 6, 2009.